text: Tryg cykling
  29 marts 2011 kl. 16.50
  I Fredericia skal de små nu lære at cykle i trygge omgivelser. Kommunen har fået en nyudviklet cykelbane af Rådet for Sikker Trafik.
  Tirsdag blev banen testet af elever fra 4. C på Skjoldborgvejens Skole. Banen skal bruges i færdselsundervisningen, i idrætstimerne og af SFO'erne.
  Og der er god grund til at lære at cykle rigtigt lige fra barnsben - der sker nemlig næsten 20.000 cykel-ulykker om året.
   
  Børn er generelt gode til at huske cykelhjelmen, men de er ofte meget usikre på cyklen.
  